Ma sain aru küll, mida Susie silmas pidas. On väga palju kirjutatud ja vaieldud,  missugune siis õigupoolest on tervislik toitumine, ning alati ei ole eriti palju kasu võrdlustest, mida me siin Läänes sööme ja mida jaapanlased või mõned vähetuntud Aafrika suguharud toiduks tarvitavad. Võib olla väga rahustav teada, et jaapanlaste seas ei ole rinna- ja sooltevähk eriti levinud. Kuid siis saame teada, et nende toit, kuhu kuulub toores kala, sõnajalgtaimed, vürtsitatud riis ja asbestirikkad toidulisandid, põhjustavad suurenenud riski maovähi tekkeks. Nii et selles suunas toitumistavasid muuta ei  ole kuigi ahvatlev!